पाएं अपने शहर की ताज़ा ख़बरें और फ्री ई-पेपरडाउनलोड करें
सांचौर. सांचौर शहर से 3 किमी दूर लाछड़ी सरहद में गुरुवार सुबह 10 बजे एक मासूम 90 फीट गहरे बोरवेल में खेलते समय गिर गया। देर शाम तक मासूम को बाहर निकालने का प्रयास किया जा रहा था, लेकिन सफल नहीं हो सके। एनडीआरएफ व एसडीआरएफ की टीमों के साथ-साथ देसी जुगाड़ से निकलवाने वाले एक्सपर्ट भी जुटे हुए हैं। जानकारी के अनुसार लाछड़ी निवासी नागजीराम देवासी अपने घर के आगे पिछले दो दिनों से बोरवेल की खुदाई करवा रहे थे। अभी तक 90 फीट तक ही खुदाई की थी एवं पाइप डालने का कार्य बाकी है। इस बीच गुरुवार सुबह करीब 10 बजे नागजीराग का 4 साल का बेटा अनिल कुमार खेलते हुए बोरवेल के पास पहुंच गया। अनिल ने खेलते-खेलते बोरवेल से तगारी हटाई अाैर इसी दाैरान वह खुद उसमें गिर गया। सूचना पर एसडीएम भूपेन्द्र यादव, एएसपी दशरथसिंह, डीएसपी वीरेंद्र सिंह, थानाधिकारी प्रवीण कुमार शर्मा, तहसीलदार देशलाराम परिहार, बीसीएमओ डॉ ओमप्रकाश सुथार, सत्येन्द्र बिश्नोई समेत अधिकारी मौके पर पहुंचे।
चाचा से बातचीत भी की, दो बार पानी पीया, ऑक्सीजन भेजी जा रही
बोरवेल में गिरने की सूचना मिलते ही प्रशासनिक टीम मौके पर पहुंच गई। इसके बाद बीसीएमओ डॉ. ओपी सुथार के नेतृत्व में चिकित्सा टीम ने ऑक्सीजन पहुंचाने की व्यवस्था की। वहीं बच्चे को दो बार बोतल को रस्सी से बांधकर नीचे भेजा एवं बच्चे ने पानी भी पीया। वहीं बोरवेल में गिरने के बाद बच्चा डरे नहीं इसको लेकर उनके चाचा कालूराम ने बच्चे से बातचीत भी कि तो मासूम भी सामने अंदर से आवाज कर रहा था। रेत का कच्चा बोरवेल होने से आ रही परेशानीबोरवेल कच्चा होने से प्रशासन उक्त स्थान को आसपास खुदाई भी नहीं कर पा रहा है। ऐसे में भीषण गर्मी की वजह से बालक को बचाना भी एक बड़ी चुनौती बन गई है। बोरवेल में पाइप नहीं होने की वजह से बोरवेल को खोदना प्रशासन के लिए मुश्किल बना हुआ है। वहीं, दूसरी ओर मासूम के बोरवेल में गिरने के बाद मासूम के परिजनों का रो-रो कर बुरा हाल हो रहा है। मासूम के परिजन प्रशासन से अनिल को सकुशल निकालने की गुहार लगा रहे हैं।
कैमरा में बच्चे की चहल-पहल भी नजर अाई
बोरवेल में फंसे मासूम अनिल को दोपहर 12 बजे पानी की बोतल भेजी गई, तो उसने पानी भी पीया। उसके बाद करीब 1 बजे एसडीआरएफ टीम द्वारा कैमरे को अंदर डाला गया गया, जिसमें मासूम का सिर व मुंह दिखाई दिया। मासूम सहायता के लिए हाथ हिलाता रहा। बोरवेल के अन्दर के मूवमेंट को प्रशासनिक अधिकारियों ने भी देखकर बचाव को तेज करने के एसडीआरएफ टीम को जुगाड़ करने के निर्देश दिए। वहीं बोरवेल में फंसे मासूम की बार-बार रोने की आवाज बाहर आ रही हैं, जिससे प्रशासन भी उसके जिंदा हाेने से राहत की सांस ले रहा था।
देसी जुगाड़ : 80 फीट तक लेकर आ गए, 10 फीट निकलने से पहले जुगाड़ फेल हुआ, तो वापस जाकर गिरा
सांचौर क्षेत्र के मेड़ा निवासी मगाराम सुथार की टीम को भी बुलाया गया। मगाराम देसी जुगाड़ से बोरवेल में से किसी भी चीज काे निकालने के एक्सपर्ट माने जाते हैं। करीब 9 इंच चौड़े बोरवेल में मंगाराम ने तीन पानी की नली में रस्सी डालकर देसी जुगाड़ बनाकर अंदर भेजा। जिसमें एक बार बच्चे को देशी जुगाड़ से साथ लेकर आ गए। करीब 80 फीट तक लेकर आ गए थे, लेकिन उसके बाद अचानक जुगाड़ फेल हो गया। तभी वापस बच्चा 80 फीट अंदर जाकर गिर गया।
रेस्क्यू किया जा रहा
गांधीनगर और बड़ौदा से एक्सपर्ट की एक-एक टीम को बुलाया गया है। मथानिया व मेड़ा के मगाराम सुथार जो एक्सपर्ट हैं, वो भी मौके पर आए हैं। कुल पांच टीमों को मौका स्थल पर बुलाकर रेस्क्यू किया जा रहा है।
- भूपेन्द्र यादव, एसडीएम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn